Odense Adresse-Contoirs Efterretninger, 1827-04-19
J Aaret 1801 erholdt han en fra sin forrige aldeles forskjellig Virkekreds, idet han den 20 Marts f. A. udnævntes til Oberst og Chef for det fyenske Landeværnsregiment, som da nyligen var oprettet. De theoretiske og praktiske Kundskaber, han faa Aar tilforn af egen Drift havde erhvervet sig i Krigskunsten, kom ham allerede nu tilgode, og endmere, da han ved Krigens Udbrud 1807 blev, som Oberst ved Jnfanteriet, ansat som Chef for et af forskjellige Vaabenarter bestaaende Korps, der stationeredes ved Hindemae og hvis Bestemmelse var at forsvare Fyens østlige Kyst mod forventede Anfald af den fiendtlige Flaade i Beltet. Han var imidlertid allerede 1803 bleven prydet med Dannebrog, ordenens Storkors, udnævntes 1809 til Generalmajor med Anciennitet fra 30 Juni 1808, erholdt Dannebrogsmændenes Sølvkors den 28 Jan. 1812, og blev 1815 udnævnt til Generallieutenant med Anciennitet fra 19 Jan. 1814. Sidstnævnte Aar formælede han sig anden Gang med Louise Theodata v. Wahrenstedt, der med fire Sønner af første Ægteskab begræde hans uerstattelige Tab. Han hensov blidt den 15 Marts 1827 i sin Alders 67de Aar. Uagtet de mange militaire og andre Sysler, der i en Række af Aar krævede megen Tids og Flids Anvendelse, tabte han dog ikke den engang vakte Lyst til Land= og StatsOeconomiens fortsatte og vedholdende Studium. Han læ 1ste uafladeligen Alt hvad der i disse Videnskaber fortjente at læses, stod i litterair Brevvexling med Geheime-Stats- og Justits=Minister Kaas, Statsraad Jacobs, Geheimeraad, Thaer o. fl., og drøftede fleer end eet i Statshuusholdning, Landboe- og Finantsvæsenet vigtig Æmne. Foruden nogle Reglementer for Skole= og Politievæsenet samt Jnstrux for Fattigforstanderne paa Thorseng har han, forsaavidt Anmelderen er bekjendt, i Trykken udgivet: En Tale holden 1802 i Thorseng Lands Fattigvæsens-Direktions Forsamling. Haandbog til Brug for Avlskarle, som oplæres ved Valdemars Slot. Tale ved afg. Geheimekonferentsraad Schumachers Kiste 14 Mai 1817 i Oeconomisk Korrespondent 2den Aargang No. 44. Tanker og Fattigvæsenet, oplæste i det fyenske litteraire Selskab, sammesteds Nr. 42 og fl. Over Pengevæsenet sammesteds Nr. 50. Om Normaldaleren i Dagen 1823 No. 81 og 82. Over Bønder gaardes Bortforpagtning paa visse Aar efter frie Kontrakter, i Kjøbenhavns Skilderie 18de Aargang Nr. 66 og fl. Flere end disse nævnte Afhandlinger ere sikkert af ham udgivne i inden og udenlandske Blade, men andre har han blot underkastet deels sine Venners, deels høiere Vedkommendes Dom, saaledes er det mig bekjendt, at han udførligt og grundigt har skrevet over Medicinalvæsenet paa Landet, udkastet en Plan til Armeens hensigtsmæssige Rekrutering i den danske Stat samt i Aaret 1819 forfattet udførlige Betrachtungen uber jetzige Volks=Gahrung in Europa und die Mittel sie zu dampsen. Overalt kan Man sige om ham, at hans Flid tiltog med Aarene, og at hans gavnelystne Aand stedse søgte og fandt en videre Virkekreds. Ogsaa var han saa lykkelig, endnu i sit 67de Aar næsten usvækket at bevare baade sine Sielevner og sine Sandser, ligesom han og, i det Hele taget, har kunnet glæde sig ved fast Konstitution, et godt og stadigt Helbred. Hans for det meste muntre og livfulde Aand, hans blide Deeltagelse i Alt hvad der angik Andre, hans sjeldne Gave til at opmuntre dem, der omringede ham, og den Beredvillighed til at tjene, hvormed han forekom Enhver, gjorde ham i Omgang saare elskværdig; og de mange Prøver paa den retskafneste Tænkemaade og det menneskekjærligste Hjerte, han ved hver given Leilighed aflagde, ville i mange Aar gjøre hans Minde kjært og dyrebart forde Mange, han stod i Forbindelse med, men allermeest for hans elskede, ham nu saa meget savnende Thorsenger.